CELEX: 32018D0218
Language: ro
Date: 2018-02-13 00:00:00
Title: Decizia de punere în aplicare (UE) 2018/218 a Comisiei din 13 februarie 2018 de modificare a anexei II la Decizia 92/260/CEE în ceea ce privește admiterea temporară de cai înregistrați din anumite părți ale Chinei, de modificare a Deciziei 93/195/CEE în ceea ce privește condițiile de sănătate animală și de certificare veterinară pentru reintroducerea cailor înregistrați pentru curse, competiții și evenimente culturale după exportul temporar în China, în Mexic și în Statele Unite ale Americii și de modificare a anexei I la Decizia 2004/211/CE în ceea ce privește rubricile referitoare la China, la Mexic și la Turcia din lista țărilor terțe și a părților din teritoriile acestora din care sunt autorizate importurile în Uniune de ecvidee vii și de material seminal, de ovule și de embrioni din specia ecvină [notificată cu numărul C(2018) 713] (Text cu relevanță pentru SEE. )

15.2.2018   
               
               
                  RO
               
               
                  Jurnalul Oficial al Uniunii Europene
               
               
                  L 42/54
               
            DECIZIA DE PUNERE ÎN APLICARE (UE) 2018/218 A COMISIEI
      din 13 februarie 2018
      de modificare a anexei II la Decizia 92/260/CEE în ceea ce privește admiterea temporară de cai înregistrați din anumite părți ale Chinei, de modificare a Deciziei 93/195/CEE în ceea ce privește condițiile de sănătate animală și de certificare veterinară pentru reintroducerea cailor înregistrați pentru curse, competiții și evenimente culturale după exportul temporar în China, în Mexic și în Statele Unite ale Americii și de modificare a anexei I la Decizia 2004/211/CE în ceea ce privește rubricile referitoare la China, la Mexic și la Turcia din lista țărilor terțe și a părților din teritoriile acestora din care sunt autorizate importurile în Uniune de ecvidee vii și de material seminal, de ovule și de embrioni din specia ecvină
      
         
            [notificată cu numărul C(2018) 713]
         
      
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (3) litera (a),
      având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), articolul 15 litera (a), articolul 16 alineatul (2) și articolul 19 teza introductivă și literele (a) și (b),
      întrucât:
      
                  (1)
               
               
                  Directiva 2009/156/CE stabilește condițiile de sănătate animală pentru importul în Uniune de ecvidee vii. Aceasta prevede că importurile de ecvidee în Uniune sunt autorizate numai din țările terțe care îndeplinesc anumite cerințe de sănătate animală.
               
            
                  (2)
               
               
                  Decizia 92/260/CEE a Comisiei (3) prevede modele de certificate de sănătate pentru admiterea temporară a cailor înregistrați din țări terțe, printre altele certificatul de sănătate prezentat în partea C a anexei II pentru țările terțe, inclusiv China și Hong Kong, care figurează în grupul sanitar C în conformitate cu anexa I la decizia respectivă.
               
            
                  (3)
               
               
                  În conformitate cu Decizia 2004/211/CE a Comisiei (4), se autorizează admiterea temporară, reintroducerea după exportul temporar și importul de cai înregistrați din zona indemnă de boli ale ecvideelor (EDFZ) situată în orașul Conghua, municipalitatea Guangzhou, provincia Guangdong din China, care intră sub incidența codului „CN-1” din lista de țări terțe și de părți ale teritoriilor acestora din anexa I la decizia respectivă.
               
            
                  (4)
               
               
                  După instituirea respectivei EDFZ, ea a fost desemnată, ca urmare a unor dispoziții contractuale între Hong Kong și China, drept centru de formare pentru cai de curse în Hong Kong. Hong Kong a solicitat includerea EDFZ în lista existentă a țărilor terțe sau a părților din teritoriile acestora în care caii înregistrați pot să fi fost ținuți în cursul perioadei obligatorii de ședere în exploatații aflate sub supraveghere veterinară în timpul celor 40 de zile anterioare expedierii lor în Uniunea Europeană. Ca urmare a evaluării garanțiilor necesare, partea din teritoriul Chinei descrisă ca „CN-1” în lista de țări terțe și de părți ale teritoriilor acestora din anexa I la Decizia 2004/211/CE ar trebui inclusă în lista de țări terțe de la punctul III litera (d) a treia liniuță din modelul de certificat de sănătate din partea C a anexei II la Decizia 92/260/CEE.
               
            
                  (5)
               
               
                  Decizia 92/260/CEE ar trebui modificată în consecință.
               
            
                  (6)
               
               
                  Decizia 93/195/CEE a Comisiei (5) prevede modele de certificate de sănătate pentru reintroducerea cailor înregistrați în Uniune după exportul temporar pentru a participa la curse, competiții și evenimente culturale. Modelul de certificat de sănătate prevăzut în anexa X la decizia respectivă trebuie utilizat pentru reintroducerea cailor înregistrați care participă la evenimentele ecvestre din cadrul LG Global Champions Tour care au loc în zona metropolitană a orașului Ciudad de Mexico, Mexic, și la Miami, Statele Unite ale Americii, sub auspiciile Fédération Equestre Internationale (FEI).
               
            
                  (7)
               
               
                  Pentru a găzdui un eveniment ecvestru în cadrul LG Global Champions Tour, desfășurat de asemenea sub auspiciile Fédération Equestre Internationale, sediul temporar construit în acest scop în zona metropolitană a orașului Shanghai a fost recunoscut temporar drept zonă indemnă de boli ale ecvideelor pentru o perioadă de 30 de zile în conformitate cu Deciziile de punere în aplicare 2014/127/UE (6), (UE) 2015/557 (7), (UE) 2016/361 (8) și (UE) 2017/99 (9) ale Comisiei. După construirea unui sediu permanent, autoritățile competente din China au solicitat ca regiunea CN-2 să fie recunoscută cu titlu permanent drept zonă indemnă de boli ale ecvideelor în scopul desfășurării LG Global Champions Tour.
               
            
                  (8)
               
               
                  Ținând seama de garanțiile și de informațiile oferite de autoritățile chineze și pentru a permite reintroducerea în Uniune a cailor înregistrați, după exportul temporar într-o anumită parte a teritoriului Chinei pentru un anumit eveniment, în conformitate cu cerințele Deciziei 93/195/CEE, articolul 1 din Decizia 93/195/CEE și anexa X la aceasta ar trebui modificate pentru a permite reintroducerea, după exportul temporar, a cailor înregistrați care au participat la LG Global Champions Tour în Shanghai, China.
               
            
                  (9)
               
               
                  Prin urmare, Decizia 93/195/CEE ar trebui modificată în consecință.
               
            
                  (10)
               
               
                  Decizia 2004/211/CE stabilește o listă a țărilor terțe sau a părților acestora, în cazul în care se aplică regionalizarea, din care statele membre trebuie să autorizeze importurile de ecvidee și de material seminal, de ovule și de embrioni din specia ecvină și precizează celelalte condiții care se aplică acestor importuri. Lista respectivă figurează în anexa I la Decizia 2004/211/CE.
               
            
                  (11)
               
               
                  Pentru a recunoaște cu titlu permanent regiunea CN-2 menționată în tabelul din anexa I la Decizia 2004/211/CE în scopul reintroducerii cailor înregistrați care au participat la evenimentul LG Global Champions Tour din Shanghai, perioada de timp indicată pentru regiunea CN-2 în coloana 15 a tabelului menționat ar trebui înlocuită cu o trimitere la certificatul de sănătate animală care trebuie utilizat pentru reintroducerea în Uniune a cailor înregistrați care au participat la acest eveniment.
               
            
                  (12)
               
               
                  Evenimentele ecvestre din cadrul LG Global Champions Tour sunt organizate anual, primăvara, în zona metropolitană a orașului Ciudad de Mexico, Mexic, și la Miami, Statele Unite ale Americii.
               
            
                  (13)
               
               
                  Având în vedere că zona metropolitană a orașului Ciudad de Mexico este o regiune aflată la o altitudine mare, cu un risc redus de transmitere prin vectori a stomatitei veziculoase sau a anumitor subtipuri de encefalomielită ecvină venezueleană și este o regiune în care encefalomielita ecvină venezueleană nu a fost raportată de peste doi ani, reintroducerea în Uniune a cailor înregistrați pentru competiții după un export temporar pe o perioadă de maximum 30 de zile pentru a participa la LG Global Champions Tour în zona metropolitană a orașului Ciudad de Mexico a fost autorizată prin Deciziile de punere în aplicare (UE) 2015/2301 (10) și (UE) 2017/99 ale Comisiei.
               
            
                  (14)
               
               
                  Pentru a permite reintroducerea cailor înregistrați care au participat la evenimentul anual LG Global Champions Tour în zona metropolitană a orașului Ciudad de Mexico, perioada de timp indicată în coloana 15 a tabelului din anexa I la Decizia 2004/211/CE pentru regiunea MX-1 ar trebui înlocuită cu o trimitere la certificatul de sănătate animală care trebuie utilizat pentru reintroducerea în Uniune a cailor înregistrați care au participat la acest eveniment.
               
            
                  (15)
               
               
                  La 15 decembrie 2017, Turcia a notificat, prin intermediul Sistemului de Notificare a Bolilor Animalelor, un caz de morvă (Burgholderia mallei), care a fost confirmat la 13 octombrie 2017 la un cal de pe insula Büyükada, provincia Istanbul, Turcia. Până la finalizarea investigațiilor referitoare la originea și posibila răspândire a bolii, ar trebui suspendată intrarea în Uniune din Turcia a ecvideelor și a materialului germinativ provenit de la acestea.
               
            
                  (16)
               
               
                  Prin urmare, Decizia 2004/211/CE ar trebui modificată în consecință.
               
            
                  (17)
               
               
                  Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTA DECIZIE:
      Articolul 1
      Partea C a anexei II la Decizia 92/260/CEE se modifică în conformitate cu anexa I la prezenta decizie.
      Articolul 2
      Decizia 93/195/CEE se modifică după cum urmează:
      
                  1.
               
               
                  La articolul 1, a zecea liniuță se înlocuiește cu următorul text:
                  
                              „—
                           
                           
                              au participat la evenimentele ecvestre din cadrul LG Global Champions Tour la Shanghai, China, în zona metropolitană a orașului Ciudad de Mexico, Mexic, sau la Miami, Statele Unite ale Americii, și respectă cerințele prevăzute într-un certificat de sănătate întocmit în conformitate cu modelul de certificat din anexa X la prezenta decizie.”
                           
                        
            
                  2.
               
               
                  Anexa X se înlocuiește cu textul din anexa II la prezenta decizie.
               
            Articolul 3
      Anexa I la Decizia 2004/211/CE se modifică în conformitate cu anexa III la prezenta decizie.
      Articolul 4
      Prezenta decizie se adresează statelor membre.
      
         Adoptată la Bruxelles, 13 februarie 2018.
         
            
               Pentru Comisie
            
            Vytenis ANDRIUKAITIS
            
               Membru al Comisiei
            
         
      
      
         (1)  JO L 268, 14.9.1992, p. 54.
      
         (2)  JO L 192, 23.7.2010, p. 1.
      
         (3)  Decizia 92/260/CEE a Comisiei din 10 aprilie 1992 privind măsurile sanitare și certificarea veterinară pentru admiterea temporară a cailor înregistrați (JO L 130, 15.5.1992, p. 67).
      
         (4)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
      
         (5)  Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții si evenimente culturale, după exportul temporar (JO L 86, 6.4.1993, p. 1).
      
         (6)  Decizia de punere în aplicare 2014/127/UE a Comisiei din 7 martie 2014 de modificare a anexei I la Decizia 2004/211/CE în ceea ce privește rubrica referitoare la China din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină (JO L 70, 11.3.2014, p. 28).
      
         (7)  Decizia de punere în aplicare (UE) 2015/557 a Comisiei din 31 martie 2015 de modificare a anexei I la Decizia 2004/211/CE în ceea ce privește rubrica referitoare la China din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină (JO L 92, 8.4.2015, p. 107).
      
         (8)  Decizia de punere în aplicare (UE) 2016/361 a Comisiei din 10 martie 2016 de modificare a anexei I la Decizia 2004/211/CE în ceea ce privește rubrica referitoare la China din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină (JO L 67, 12.3.2016, p. 57).
      
         (9)  Decizia de punere în aplicare (UE) 2017/99 a Comisiei din 18 ianuarie 2017 de modificare a Deciziei 93/195/CEE în ceea ce privește condițiile de sănătate animală și de certificare veterinară pentru reintroducerea cailor înregistrați pentru curse, competiții și evenimente culturale după exportul temporar în Mexic și în Statele Unite ale Americii și de modificare a anexei I la Decizia 2004/211/CE în ceea ce privește rubricile referitoare la China și Mexic din lista țărilor terțe și a regiunilor acestora din care importurile în Uniune de ecvidee vii și de material seminal, de ovule și de embrioni din specia ecvină sunt autorizate (JO L 16, 20.1.2017, p. 44).
      
         (10)  Decizia de punere în aplicare (UE) 2015/2301 a Comisiei din 8 decembrie 2015 de modificare a Deciziei 93/195/CEE în ceea ce privește condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale după exportul temporar în Mexic și în Statele Unite ale Americii și de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a regiunilor acestora din care importurile în Uniune de ecvidee vii și de material seminal, de ovule și de embrioni din specia ecvină sunt autorizate (JO L 324, 10.12.2015, p. 38).
      
         ANEXA I
         În partea C a anexei II la Decizia 92/260/CEE, punctul III litera (d) a treia liniuță se înlocuiește cu următorul text:
         
            
                        „(3)
                     
                     
                        Emiratele Arabe Unite, Australia, Belarus, Canada, Elveția, China (1), Groenlanda, Hong Kong, Islanda, Japonia, Republica Coreea, Muntenegru, fosta Republică iugoslavă a Macedoniei, Macao, Malaysia (peninsulă), Norvegia, Noua Zeelandă, Serbia, Rusia (1), Singapore, Thailanda, Ucraina, Statele Unite ale Americii.”
                     
                  
      
      
         ANEXA II
         „
               ANEXA X
               Textul imaginii
               
                  CERTIFICAT DE SĂNĂTATE
                  pentru reintroducerea în Uniune a cailor înregistrați după exportul temporar în China, Mexic sau Statele Unite ale Americii pentru cel mult 30 de zile pentru a participa la concursuri în Shanghai, în zona metropolitană a orașului Ciudad de Mexico sau în Miami
                  Certificat nr.:
                  Eveniment: specific:
                  Participarea la LG Global Champions Tour în Shanghai, China, în zona metropolitană a orașului Ciudad de Mexico, Mexic, sau în Miami, Statele Unite ale Americii
                  Țara terță de expediere: China (3), Mexic (3)/Statele Unite ale Americii (3)
                  Ministerul responsabil: (inserați numele ministerului)
                  I. Identificarea calului
                  (a) Nr. documentului de identificare:
                  (b) Validat de:
                  (numele autorității competente)
                  II. Originea calului
                  Calul urmează să fie trimis de la:
                  (locul de expediere)
                  către:
                  (locul de destinație)
                  pe cale aeriană:
                  (numărul zborului)
                  Numele și adresa expeditorului:
                  Numele și adresa destinatarului:
                  III. Informații privind sănătatea
                  Subsemnatul, certific că exemplarul cabalin descris mai sus îndeplinește următoarele cerințe:
                  (a) provine dintr-o țară terță în care următoarele boli se declară în mod obligatoriu: pesta cabalină africană, durina, morva, encefalomielita ecvină (toate tipurile, inclusiv encefalomielita ecvină venezueleană), anemia infecțioasă ecvină, stomatita veziculoasă, rabia, antraxul;
                  (b) a fost examinat astăzi și nu prezintă semne clinice de boală (1);
               
               Textul imaginii
               
                  (c) nu este destinat sacrificării în cadrul unui program național de eradicare a bolilor infecțioase sau contagioase;
                  (d) de la introducerea sa în țara terță sau, în cazul regionalizării oficiale în conformitate cu legislația Uniunii, într-o parte din teritoriul țării terțe (2), a fost rezident în exploatații aflate sub supraveghere veterinară, în grajduri separate, fără a veni în contact cu ecvidee cu o stare de sănătate inferioară, cu excepția competițiilor;
                  (e) provine de pe teritoriul sau, în cazul regionalizării oficiale în conformitate cu legislația Uniunii, dintr-o parte a unei țări terțe în care:
                  (i) encefalomielita ecvină venezueleană nu a fost prezentă în ultimii doi ani;
                  (ii) durina nu a fost prezentă în ultimele șase luni;
                  (iii) morva nu a fost prezentă în ultimele șase luni;
                  (f) nu provine de pe teritoriul sau dintr-o parte a teritoriului unei țări terțe considerate, în conformitate cu legislația Uniunii, infectată cu pestă cabalină africană;
                  (g) nu provine dintr-o exploatație care a făcut obiectul unor măsuri de interdicție din motive de sănătate animală și nici nu a avut contact cu ecvidee care provin dintr-o exploatație care a făcut obiectul unei interdicții din motive de sănătate animală, în cadrul căreia au fost impuse următoarele condiții:
                  (i) în cazul în care nu au fost retrase din exploatație toate animalele care aparțin speciilor susceptibile de una sau mai multe dintre bolile menționate mai jos, perioada de interdicție a fost:
                  — de șase luni de la data la care ecvideele infectate au fost sacrificate sau retrase din exploatație, în cazul encefalomielitei ecvine;
                  — perioada necesară pentru efectuarea a două teste Coggins la interval de trei luni, cu rezultate negative obținute pe eșantioane prelevate de la animalele rămase după sacrificarea animalelor infectate, în cazul anemiei infecțioase ecvine;
                  — de o lună de la ultimul caz înregistrat, în cazul rabiei;
                  — de 15 zile de la ultimul caz înregistrat, în cazul antraxului;
                  (ii) în cazul în care toate animalele din speciile susceptibile de îmbolnăvire au fost sacrificate sau retrase din exploatație, perioada de interdicție este de 30 de zile de la data la care anexele au fost curățate și dezinfectate ca urmare a sacrificării sau retragerii animalelor, exceptând antraxul, pentru care perioada de interdicție este de 15 zile;
                  (h) provine dintr-o exploatație care:
                  (i) fie nu a făcut obiectul unor măsuri de interdicție pentru stomatita veziculoasă, iar animalul nu a intrat în contact cu ecvideele dintr-o exploatație care a făcut obiectul unor măsuri de interdicție în ultimele șase luni (3), fie
                  (ii) a fost indemnă de stomatită veziculoasă în perioada de 30 de zile înainte de expediere și în care animalul a fost protejat împotriva insectelor vector în aceste 30 de zile anterioare expedierii și unde a făcut obiectul unuia dintre următoarele teste de sănătate, efectuat pe o probă de sânge prelevată cu cel puțin 21 de zile după începutul perioadei de protecție împotriva vectorilor:
                  — un test de neutralizare a virusului, cu rezultat negativ, la o diluție a serului de 1/12 (3);
                  — un test serologic, cu rezultat negativ, efectuat în conformitate cu punctul B(2) din capitolul 2.1.19 din Manualul privind testele de diagnosticare și vaccinurile pentru animalele terestre al Organizației Mondiale pentru Sănătatea Animalelor (OIE) (3);
                  (i) din informațiile pe care le dețin, animalul nu a intrat în contact cu ecvidee contaminate cu o boală infecțioasă sau contagioasă în cele 15 zile anterioare prezentei declarații.
               
               Textul imaginii
               
                  IV. Informații privind găzduirea și carantina:
                  (a) Calul a intrat pe teritoriul Chinei (3), al Mexicului (3)/al Statelor Unite ale Americii (3) la (4).
                  (b) Calul
                  (3) fie [a sosit în China dintr-un stat membru al Uniunii Europene;]
                  (3) fie [a sosit în Mexic (3)/Statele Unite ale Americii (3) dintr-un stat membru al Uniunii Europene (3) sau din Mexic (3)/Statele Unite ale Americii (3);].
                  (c) În conformitate cu informațiile disponibile, calul nu s-a aflat în mod continuu timp de 30 de zile sau mai mult în afara Uniunii Europene, fiind inclusă și data întoarcerii stabilită în conformitate cu prezentul certificat, și, de la data părăsirii Uniunii Europene, nu s-a aflat în afara:
                  (3) fie [părții din teritoriul Chinei menționată la codul „CN-2” în lista de țări din anexa I la Decizia 2004/211/CE;]
                  (3) fie [părții din teritoriul Mexicului menționată la codul „MX-1” în lista de țări din anexa I la Decizia 2004/211/CE sau în afara Statelor Unite ale Americii.]
                  V. Calul va fi trimis într-un vehicul curățat și dezinfectat în prealabil cu un dezinfectant aprobat oficial în țara terță de expediție și proiectat în așa fel încât dejecțiile, paiele sau furajele să nu se poată pierde în timpul transportului.
                  VI. Prezentul certificat este valabil 10 zile.
                  Data
                  Locul
                  Ștampila și semnătura medicului veterinar oficial (1)
                  Numele cu majuscule și calitatea.
                  (1) Culoarea ștampilei și a semnăturii trebuie să fie diferită de culoarea textului imprimat.
                  (1) Prezentul certificat trebuie eliberat în ziua încărcării animalului în vederea expedierii către Uniunea Europeană sau în ultima zi lucrătoare anterioară îmbarcării.
                  (2) Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
                  (3) Se elimină, după caz.
                  (4) A se preciza data introducerii (zz/ll/aaaa).
               
            ”
      
      
         ANEXA III
         Tabelul din anexa I la Decizia 2004/211/CE se modifică după cum urmează:
         
                     1.
                  
                  
                     În coloana 15 a rândului corespunzător regiunii CN-2 din China, mențiunea „Valabil de la 20 aprilie la 20 mai 2017” se înlocuiește cu mențiunea „Doar în caz de certificare în conformitate cu anexa X la Decizia 93/195/CEE”.
                  
               
                     2.
                  
                  
                     În coloana 15 a rândului corespunzător regiunii MX-1 din Mexic, mențiunea „Valabil de la 30 martie la 30 aprilie 2017” se înlocuiește cu mențiunea „Doar în caz de certificare în conformitate cu anexa X la Decizia 93/195/CEE”.
                  
               
                     3.
                  
                  
                     Rubrica pentru Turcia se înlocuiește cu următorul text:
                     
                                 „TR
                              
                              
                                 Turcia
                              
                              
                                 TR-0
                              
                              
                                 Întreg teritoriul țării
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
                                 TR-1
                              
                              
                                 Provinciile Ankara, Edirne, Istanbul, Izmir, Kirklareli și Tekirdag
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —”